**ИЗВЈЕШТАЈ**

**О ПОСЛОВАЊУ И**

 **ГОДИШЊИ ОБРАЧУН**

**ЈПУ "ЛЕПА РАДИЋ"**

 **за 2023. годину**

**Градишка, април 2024. године**

САДРЖАЈ

[1. ДЈЕЛАТНОСТ 3](#_Toc518029958)

[2. ПРАВНИ СТАТУС И ВЛАСНИЧКА СТРУКТУРА 3](#_Toc518029959)

[3. ОРГАНИЗАЦИОНА СТРУКТУРА И МЕНАЏМЕНТ 3](#_Toc518029960)

[4. БРОЈ И СТРУКТУРА ЗАПОСЛЕНИХ 4](#_Toc518029961)

[5. ОБИМ УСЛУГА 4](#_Toc518029962)

[6. ИЗВРШЕНА УЛАГАЊА И ИЗВЕДЕНИ РАДОВИ](#_Toc518029963) 7

[7. ПРОБЛЕМИ У ПОСЛОВАЊУ 7](#_Toc518029964)

[8. ГОДИШЊИ ОБРАЧУН.................................................................................................7](#_Toc518029965)

[9. ЗАКЉУЧАК.................................................................................................................](#_Toc518029966)10

# ДЈЕЛАТНОСТ

85.10 – Предшколско образовање.

88.91 – Дјелатност дневне бриге о дјеци.

# ПРАВНИ СТАТУС И ВЛАСНИЧКА СТРУКТУРА

Правни статус установе:Јавна установа

Оснивач: Град Градишка

# ОРГАНИЗАЦИОНА СТРУКТУРА И МЕНАЏМЕНТ

Организациона структура запослених је дефинисана Правилником о унутрашњој организацији и систематизацији радних мјеста у ЈПУ „Лепа Радић“ број 2444/2023 од 10.11.2023. године.



# БРОЈ И СТРУКТУРА ЗАПОСЛЕНИХ

Табела 1. Квалификациона структура запослених

|  |  |  |
| --- | --- | --- |
| **Р.бр.** | **Квалификациона структура** | **Структура запослених према полу** |
| **Мушких** | **Женских** |
|  | ВСС – VII степен | 1 | 64 |
|  | ВШС – VI степен | 0 | 1 |
|  | ССС – IV степен | 2 | 19 |
|  | ССС – III степен | 2 | 9 |
|  | НК – II степен | 1 | 4 |
| УКУПНО: | 6 | 97 |

# ОБИМ УСЛУГА

Васпитно-образовни рад, као основна дјелатност Установе, изводи се у пет организационих јединица:

1. ЈУ дјечији вртић ''Ципелићи''- ул. Милана Тепића 12, Градишка;
2. ЈУ дјечији вртић ''Пчелице'' – ул. Лепе Радић 6, Градишка;
3. ЈУ дјечији вртић ''Лептирић'' – Нова Топола ;
4. ЈУ дјечији вртић ''Бамби'' – ул. Првог артиљеријског пука 2А и
5. ЈУ дјечији вртић ''Јежић'' – ул. Пиланска 108, Горњи Подградци.

У раду су заступљени сљедећи програми:

* Основни програм (цјеловити развојни програм) у трајању од 11,5 часова;
* Скраћени програм у трајању од 3,5 часова (за дјецу са сметњама у развоју);
* Програм припреме дјеце пред полазак у школу;
* Специјализовани развојни програми:
* Фолклорна секција – 2 пута седмично и
* Школа спорта – 2 пута седмично.

У ЈУ дјечији вртић ''Ципелићи'', васпитно-образовни рад се одвија у једанаест васпитно-образовних група, четири јасличке и седам вртићких група са укупно 257 дјеце. У ЈУ дјечији вртић ''Пчелице'', васпитно-образовни рад се одвија у 4 васпитно-образовне групе, са 98 дјеце. У ЈУ дјечији вртић ''Лептирић'' у Новој Тополи, васпитно-образовни рад се одвија у пет васпитно-образовних група и то двије јасличке групе и три вртићке групе са укупно 117 дјеце. У новоотвореном објекту ЈУ дјечији вртић ''Бамби'', рад се одвија у шест васпитно-образовних група и то двије јасличке и четири вртићке групе са укупно 146 дјеце. У новоотвореном објекту ЈУ дјечији вртић „Јежић“ у Горњим Подградцима, рад се одвија у једној мјешовитој групи са 21 дјететом. Установу је током 2023. године похађало око 639 дјеце.

У Установи је запослено 103 радника. У раду установе учествују: 1 директор, 58 васпитача, 3 васпитача приправника, 2 сарадника за васпитача, 1 координатор за васпитно-образовни рад, 1 педагог,1 психолог, 1 секретар, 1 референт за опште и техничке послове, 1 књижничар, 1 финансијски ликвидатор, 1 књиговођа, 2 медицинска радника, 4 кувара, 3 помоћна кувара, 4 сервирке, 4 кућна мајстора, 1 помоћни физички радник, 2 кројача-вешерке и 11 спремача .

Предшколске Установе планирају васпитно-образовни рад којим ће остварити задатке и исходе одређене Програмом предшколског васпитања и образовања РС. Етапни план је попис учећих активности и игара којом се планира процес васпитно-образовног рада за краћи период (15 дана). Свака етапа има свој назив.

У мјесецу јануару реализоване су васпитно-образовне активности са следећим темама:

* ''Дани дјечије радости'' – гдје су обрађиване пјесме и приче у духу празника.

Дјеца су играли игре и спортове на снијегу, те ријечима и дјелима проширивали знање о зими;

* У оквиру ове теме дјеца су учила о музичким инструментима, гдје су свирала на Орфовом инструментаријуму и правили своје музичке инструменте;
* ''Дијелови тијела'- учени су дијелови тијела, шта све тијела могу. О срцу као органу љубави, те су дјеца имала физичке активности, учили пјесмице, игре, бројеве;
* Васпитачи су заједно са дјецом по групама обиљежили дан Св. Саве - 27.01.2023. године- гдје су учили пјесмице о Св. Сави,

У мјесецу фебруару реализоване су васпитно-образовне активности са следећим темама:

* ''Моја осјећања''- васпитачи су обрађивали теме о чулима, о заједништву, о самосталности, праведности, радозналости и доброти;
* ''Моја мама'' – гдје су дјеца учила о породици, његовању љубави према породици, припремали се за међународни празник 8. Март и израђивали честитке.
* Дјеца су учила о математичким појмовима- мало и велико;

У мјесецу марту реализоване су следеће васпитно-образовне активности:

* Од 01.03. почео је ''Програм припреме пред полазак у школу'' који је трајао три мјесеца. Програм као и свако године реализује се у сарадњи са Министарством просвјете и културе РС, а које финансира цијели пројекат. Програм у години пред полазак у школу, примјењује се за дјецу која нису обухваћена неким обликом предшколског васпитања и образовања и која нису похађала цјеловити развојни програм, а која по прописима којима се уређује област основног васпитања и образовања у наредној школској години стичу услове за полазак у први разред основне школе.

У Установи је формирано 3 групе са укупно 65 дјеце у дјечијим вртићима „Лептирић“, „Пчелице“ и „Ципелићи“.

* Тема ''8.март''- период око 8. марта посвећен је породици и породичном складу, одржане су радионице за 8. Март, гдје су дјеца заједно са родитељима правили честитке, одржане су приредбе у свим објектима;
* Обрађивани су математички појмови- цијело и половина;
* Дјеци су читане разне бајке, басне и приче;
* Тема ''Промјене у природи'- гдје је учено о промјенама у окружењу и природи;

Дјеца су шетала и излазила на отворено, упознавали су се са карактеристикама годишњег доба-прољеће.

* У свим објектима је обиљежен први дан прољећа са пригодним радионицама по групама;
* Неки од значајних датума који су обиљежен унутар установе су 21. март дан посвећен особама са Дауновим синдромом, затим 22. март Свјетски дан воде.
* 22.03. обиљежен је и Свјетски дан шума, садњом дрвећа и украсног биља заједно са делегацијом Шумског газдинства Градишка, које је и донирало саднице;
* 30.03. поводом Дана полиције Републике Српске (04.04.), Полицијска управа Градишка организовала је дане отворених врата и при томе су малишани вртићких група дјечијег вртића „Бамби“ посјетили полицијску станицу Градишка.

У мјесецу априлу реализоване су васпитно-образовне активности са следећим темама:

* ''Свијет око мене''- обрађиване су теме о градовима, селима и држави.
* Кроз игру учили о живој и неживој природи, метеоролошким појавама, птицама наших крајева, те о уређајима у дому (некад и сад).
* Дјеца старијих вртићких група била су у посјети основним школама у ЈУ ОШ „Васа Чубриловић“ и ЈУ ОШ „Данило Борковић“ у Градишци и Новој Тополи – ЈУ ОШ „Петар Кочић“;
* ''Све се буди''- тема у оквиру које су дјеца проширивала знање о годишњем добу прољеће, учили дане у седмици и мјесеце у години. Такође су учени појмови дан и ноћ, јуче-данас-сутра.
* ''Васкрс''- Васкршње радионице и посјете свештеника и разговор са дјецом на тему Васкрса у сва четири вртића;
* Дјеца из Установе су учествовала на конкурсу ЈУ „Завичајни музеј“ Градишка, за избор најбољег ликовног рада, при чему је двоје дјеце освојило друго, односно треће мејсто у категорији предшколаца и награде су им уручене 13.04.2023. године;
* Почетак пројекта „Мале еколошке школе“. Пројекат су осмислили чланови еколошког удружења „Стари храст“, а остварен је у сарадњи са ЈПУ „Лепа Радић“ и Шумским газдинством Градишка и трајао је по четири седмице за сваки објекат Установе;
* Дана 22.04. обиљежен је Дан планете Земље, гдје су дјеца учили о планети Земљи, значају и чувању планете, цртали и бојили цртеже на ову тему;
* 24.04. поводом Дана Града Градишка, отворен је ЈУ дјечији вртић „Јежић“ у Горњим Подградцима. Вртић је отворен у склопу ЈУ ОШ „Младен Стојановић“ Горњи Подградци у адаптираном простору намјењеном за боравак вртићке дјеце. Отворена је једна мјешовита вртићка група (од 3 до 6 година) која броји 27 дјеце.

У мјесецу мају реализоване су васпитно-образовне активности са следећим темама:

* ''Мај је засјао''- обрађиване су теме инсекти, јагодичасто воће

 У оквиру математичких појмова обрађивана су геометријска тијела и облици;

* ''Вода''- на ову тему рађене су активности шта тоне,а шта плута, о воденом саобраћају, хигијени, сезонском воћу и поврћу, биљном и животињском свијету, потоцима, ријекама, барама и морима. Такође је одржана радионица на тему „Значај здраве исхране за здравље“;
* 10.05., поводом Дана Европе и у коорганизацији са Туристичком агенцијом Градишка, одржан је маскембал за дјецу „Наш малени свијет“ у Арени Градишка за средње и старије вртићке групе из сва четири вртића;
* 11.05. одржана је еколошка радионица „Мала еколошка школа“ у вртићу „Пчелице“.

У мјесецујуну реализоване су васпитно-образовне активности са следећим темама:

* ''Љето' – реализоване су учеће активности о карактеристикама љета, путовањима, радили ликовне радове којима је обиљежено годишње доба – љето, дјеца су боравила у дворишту, играла се разних игара, цртали и бојили.
* ''Љетне игрице''- дјеца су се играла у соби и на отвореном, учили о другарству, понављали до сада научене пјесмице и стварали ликовне радове;
* 07. и 08.06. одржана је Завршна свечаност на тему „Куда идемо?“ у Културном центру, за сва три градска вртића, којом традиционално испраћали мале матуранте:
* 09.06. у Дому културе у Новој Тополи одржана је Завршна свечаност, на исту тему, за мале матуранте из вртића ''Лептирићи'';
* 16.06. удружење „Дуга“ Градишка имало је хуманитарни концерт на коме су учествовала дјеца из вртића „Лептирић“ из Нове Тополе;
* 21.06. Дани музике- концерт ОМШ „Бранко Смиљанић“ Градишка у дјечијем вртићу „Ципелићи“.

У мјесецу јулу реализоване су васпитно-образовне активности са следећим темама:

* „Шта другарство значи“ – гдје су дјеца учила о другарству, о времену и хигијени, биљкама у нашој околини, играли су се на отвореном и стварали ликовне радове;
* „Радујем се љету“ – игре у дворишту, развој крупне моторике и цртање и бојење.

Од 31.07. до 11.08. у Установи је био колективни годишњи одмор.

У мјесецу августу реализоване су васпитно-образовне активности са следећим темама:

* „Коферчић за крај“- гдје је акценат био на музици, пјесми и игри, затим разивијању мускулатуре и координације покрета кроз игре на отвореном.

Од 01.09.2023. године почела је Радна 2023/2024 година и дана 04.09.2023. године почео је са радом нови вртић ''Јежић'' у Горњим Подградцима.

У мјесецу септембру реализоване су васпитно образовне активности са следећим темама:

* На почетку нове радне године прве теме које се обрађују су везане за социјализацију и прилагођавање дјетета на нову средину и нове другаре, тако да су обрађиване теме ''Моја породица'', ''Само ја'' и ''Јесен'', а у оквиру ових тема ван собе вртића дјеца су посјетила и сљедеће манифестације и догађаје:
* Дјеца из вртића ''Јежић'' су присуствовали манифестацији ''Дани воћа'' која је одржана 15.09.2023.године у Горњим Подградцима;
* Од 19.09. до 21.09. дјеца наших вртића су учествовала у манифестацији ''Европска седмица мобилности'';
* Старија група из вртића Пчелице присуствовали су манифестацији ''Градишка јесен'' у организацији Туристичке организације града;
* 22.09. у оквиру пројекта ''Мале еколошке игре'' од стране Еколошког удружења ''Стари храст'' , дјеце и васпитача из вртића Ципелићи, Пчелице и Лептирић организован је излет у мјесто Писарић;
* 22.09. представници микрокредитне организације „Микрофин“ посјетили су дјецу из вртића ''Бамби'' гдје је уручена донација играчака за новоотворени вртић у Горњим Подградцима.

У мјесецу октобру реализоване су васпитно-образовне активности са следећим темама:

 - Од 02. до 07.10.2023. године обиљежена је дјечија недеља под слоганом *''Другарство чувајмо - љубав његујмо''*, током недеље одржане су бројне активности у сва четири вртића:

*Понедељак*

* Почетак хуманитарне акције прикупљање слаткиша и хране за социјално угрожену дјецу;
* У свим вртићима је одржана радионица за дјецу о дјечијим правима;
* У дјечијем вртићу **„**Ципелићи“ је одржана радионица са представницима из ЈУ „Народна библиотека“ Градишка;
* У свим вртићима је одржана представа за дјецу са кловном Фазонком.

*Уторак*

* За све вртиће је ово био спортски дан, такође су угошћена дјецу из ЈУ Центар за прешколско васпитање и образовање „Принцеза Катарина Карађорђевић“ Лакташи;

*Сриједа*

* Градоначелник Града Градишка и представници Градске управе били су посјети ЈУ дјечији вртић ''Бамби'';
* Дјеца из ЈУ дјечији вртића “Лептирић“ имали су спортско дружење у балон сали у Новој Тополи и угостили су дјецу из ЈУ дјечији вртић „Наша радост“ Србац;
* Сви вртићи су имали дан отворених врата;

*Четвртак*

* Дјеца из ЈУ дјечији вртић „Лептирић“ су била у посјети коњичком клубу ''Кантаур'' Романовци;
* Дјеца из ЈУ дјечији вртић „Пчелице“ су била у посјети ЈУ „Народна библиотека“ Градишка;

*Петак*

* Представници ЈУ „Народна библиотека“ Градишка били су у посјети ЈУ дјечији вртић „Јежић“ Горњи Подградци;
* Старије групе из ЈУ дјечији вртић „Пчелице“ и ЈУ дјечији вртић „Ципелићи“ били су у моторичком парку заједно са дјецом из Удружења родитеља дјеце са аутизмом ''Дуга'' Градишка;
* Установу су посјетили представници Градске организације Црвеног крста Градишка и уручени су прикупљени поклони у оквиру хуманитарне акције.
* Октобар је мјесец тематски посвећен саобраћају и све активности су директно или индиректно везане за саобраћај. Представници ЦЈБ Градишка су били у посјети ЈУ дјечији вртићи ''Бамби'', ''Ципелићи'' и ''Лептирић'' са дјецом су извели показну вјежбу кретања у саобраћају.
* На манифестацији сајам меда „Здравомед“ присуствовала су дјеца старије и средње вртићке групе из ЈУ дјечијег вртића ''Пчелице'', која је одржана 20.10.
* Поводом дана штедње 31.10. дјеци старије вртићке групе ЈУ дјечијег вртића ''Пчелице'' били су у посјети представници из Адико банке, старија А група из вртића ''Ципелићи'' били су у Банци Поштанска штедионица, а старија Б група из ЈУ дјечији вртић ''Ципелићи'' били су у Уникредит банци.

У новембру мјесецу реализоване су васпитно-образовне активности са следећим темама:

* ''Свијет око мене''- упознавање дјеце са радом људи у јесен;

Дјеца су учила о намјерницама на пијаци, здравој исхрани и бонтону за столом.

Дјеца су кроз игру радили на оријентацији у простору и покретне игре.

* ''Домаће животиње'' и ''Дивље животиње''- гдје су учили о врстама и карактеристикама, те значају домаћих и шумских животиња, изгледу шуме, начину и помоћи угроженим животињама, младунцима.

У оквиру математичких појмова дјеца су учила о линијама и облицима.

* 16.11. старије групе из ЈУ дјечији вртићи ''Бамби'' и ''Ципелићи'' били су у посјети ЦЈБ Градишка поводом Крсне славе полиције.

У мјесецу децембру реализоване су васпитно-образовне активности са следећим темама:

* ''У сусрет зими''- гдје су дјеца учила о промјенама у природи за ово годишње доба и облачењу људи у зимском периоду.

Дјеца су учила временске одреднице „некад и сад“.

* „У сусрет празницима“ - гдје су дјеца учила пјесме и приче у духу празника, значању појма „Слава“ и народни обичаји, прослави у кући, причама о празницима, израђивали честитке, причали о времену даривања и украшавали просторије дјечијих вртића;
* Подјела пригодних поклона за дјецу поводом обиљежавања празника Св. Николе.
* Дјеца из ЈУ дјечији вртић ''Пчелице'' били су у посјети ЈУ „Културни центар“ Градишка и присуствовали представи поводом Светог Николе коју је организовала у сарадњи са ЈУ „Народна библиотека“ Градишка.
* Од 25. до 28.12. у свим вртићима је била подјела новогодишњих пакетића са Деда Мразом.
* Крајем децембра одржана је приредба за родитеље у свим вртићима.

Установа има Управни одбор формиран 22.04.2021. године који је одржао девет сједница у 2023. години. Конституисан је и Савјет родитеља који се састаје по Програму рада Савјета родитеља и до сада су одржали двије сједнице. У Установи функционишу Стручни активи (организовани на нивоу вртића) који се баве планирањем и програмирањем васпитно-образовног рада и одржали су до сада десет сједница. Стручно вијеће је одржало шест сједница.

# ИЗВРШЕНА УЛАГАЊА И ИЗВЕДЕНИ РАДОВИ

Извршена је набавка опреме и ситног инвентара из властитих средстава у укупном износу од 7.714,00 КМ. Односи се на набавку намјештаја, машина и осталих уређаја те ситног инвентара у виду посуђа за кухињу, алата за кућне мајсторе и радне одјеће и обуће.

# ПРОБЛЕМИ У ПОСЛОВАЊУ

Поред сталних проширења смјештајних капацитета, Установа није успјела смјестити сву дјецу са листе чекањa. У току је надоградња објекта ЈУ дјечији вртић „Лептирић“ у Новој Тополи, при чему ће се објекат проширити за три васпитне собе. Самим тим очекујемо смањење броја дјеце на чекању.

# ГОДИШЊИ ОБРАЧУН

Табела 2. Структура расхода

|  |  |  |  |  |  |  |  |
| --- | --- | --- | --- | --- | --- | --- | --- |
| Ред. бр. | КОНТО | РАСХОДИ И ИЗДАЦИ | БУЏЕТ 2023. | ИЗВРШЕЊE 01.01-31.12.2022. | ИЗВРШЕЊЕ 01.01-31.12.2023. | Индекс | Индекс |
| 1 | **2** | **3** | **5** | **6** | **7** | **8(7/5)** | **9(7/6)** |
|  |  |  |  |  |  |  |  |
|  |  | **УКУПНО** | **2.902.360** | **2.096.166** | **2.893.333** | **99,68** | **138,02** |
| 1. | **410000** | **ТЕКУЋИ РАСХОДИ** | **2.811.817** | **2.036.852** | **2.803.577** | **99,70** | **137,64** |
| 1.1. | **411000** | **Расходизаличнапримања** | **2.317.177** | **1.656.059** | **2.310.773** | **99,72** | **139,53** |
|  | 411100 | Расходизабрутоплате | 1.939.334 | 1.394.716 | 1.933.930 | 99,72 | 138,66 |
|  | 411200 | Расходизабрутонакнадетрошкова и осталихличнихпримањазапослених | 308.000 | 195.284 | 307.000 | 99,67 | 157,20 |
|  | 411300 | Расходизанакнадуплатазапосленихзавријемеболовања (бруто) | 57.743 | 62.287 | 57.743 | 100,00 | 92,70 |
|  | 411400 | Расходизаотпремнине и једнократнепомоћи (бруто) | 12.100 | 3.772 | 12.100 | 100,00 | 320,78 |
| 1.2. | **412000** | **Расходипоосновукоришћењароба и услуга** | **493.140** | **379.669** | **491.369** | **99,64** | 129,42 |
|  | 412200 | Расходипоосновуутрошкаенергије, комуналних, комуникационих и транспортнихуслуга | 94.280 | 59.284 | 94.181 | 99,89 | 158,86 |
|  | 412300 | Расходизарежијскиматеријал (канц.мат.,одр.чистоће, стручналит.,часописи, дневнаштампа,) | 26.000 | 19.773 | 25.540 | 98,23 | 129,16 |
|  | 412400 | Расходи за материјал за посебне намјене | 278.260 | 214.688 | 278.258 | 99,99 | 129,61 |
|  | 412500 | Расходизатекућеодржавање | 14.000 | 13.098 | 13.555 | 96,82 | 103,48 |
|  | 412600 | Расходипоосновупутовања и смјештаја (дневнице, гориво) | 6.500 | 6.893 | 5.924 | 91,13 | 85,94 |
|  | 412700 | Расходизастручнеуслуге(усл.фин.посред, усл.осиг,инфор. и медији, рев.и рач.усл.,правне и админ.усл) | 38.100 | 34.533 | 38.036 | 99,83 | 110,14 |
|  | 412900 | Осталинепоменутирасходи (археолошкеископине,стручноусавршавњезапослених,брутонак.ванрадногодноса,репрез. и др.)  | 36.000 | 31.401 | 35.876 | 99,65 | 114,25 |
| 1.3. | **418400** | **Расходиизтрансакцијаразмјенеунутаристејединицевласти** | **1.500** | **1.124** | **1.434** | **95,60** | **127,58** |
| 2. | **510000** | **ИЗДАЦИ ЗА НЕФИНАНСИЈСКУ ИМОВИНУ** | **8.500** | **7.641** | **7.714** | **90,75** | **100,95** |
|  | 511300 | Издацизанабавкупостројења и опреме | 2.500 | 2.576 | 1.854 | 74,16 | 71,97 |
|  | 516100 | Издаци за залихе материјала,робе и ситног инвентара,амбалаже и сл. | 6.000 | 5.065 | 5.860 | 97,66 | 115,69 |
| 3. | **630000** | **ОСТАЛИ ИЗДАЦИ** | **82.043** | **51.672** | **82.043** | **100,00** | **158,77** |
|  | 638000 | Осталииздациизтрансакцијаизмеђуилиунутарјединицавласти (накнадеплатазавријемеболовања) | 82.043 | 51.672 | 82.043 | 100,00 | 158,77 |

Табела 3. Структура приходи

|  |  |  |  |  |  |  |  |
| --- | --- | --- | --- | --- | --- | --- | --- |
| Ред. бр. | КОНТО | ПРИХОДИ, ПРИМИЦИ, ГРАНТОВИ | БУЏЕТ 2023. | ИЗВРШЕЊЕ 01.01-31.12.2022. | ИЗВРШЕЊЕ 01.01-31.12.2023. | Индекс | Индекс |
| 1 | **2** | **3** | **5** | **6** | **7** | **8(7/5)** | **9(7/6)** |
|  |  | **УКУПНО** | **865.000** | **809.555** | **1.037.738** | **119,96** | **128,18** |
| 1. | 722591 | Властитиприходи | 865.000 | 754.187 | 964.544 | 111,50 | 127,89 |
| 2. | 787200 | Трансфери између различитих јединица власти | 0,00 | 6.745 | 7.756 | 0,00 | 114,98 |
| 3. | 938100 | Примици за накнаде плата који се рефундирају | 0,00 | 48.623 | 65.438 | 0,00 | 134,58 |

# ЗАКЉУЧАК

Бројна признања остварена су у календарској 2023. години, како на нивоу Установе тако и на индивидуалном нивоу. Наша три радника су добитници Светосавских награда, васпитач Александра Видовић и психолог Марко Котур на нивоу Републике Српске, а васпитач Романа Обрадовић-Остојић на нивоу Града Градишка.

Остварена је добра сарадња са свим јавним установама, а нарочито са: Градском управом Града Градишка, Станицом јавне безбједности Градишка, ЈЗУ Дом здравља Градишка, ЈУ Културни центар Градишка, Градским организацијама Црвеног крста Градишка, Центром за социјални рад Градишка, ЈУ „Завичајни музеј“ Градишка, ЈУ „Народна библиотека“ Градишка, Удружење родитеља дјеце са аутизмом „Дуга“ Градишка, основним и средњим школама на нивоу локалне заједнице, Републичким педагошким заводом, Министарством просвјете и културе РС и ЈЗУ „Институт за јавно здравство РС“.

Посебна захвалност исказана је донаторима: микрокредитна организација „Микрофин“ филијала Градишка на донацији играчака и дидактичког материјала и Развојна агенција Градишка (РАГА) на донацији дјечијих справа за вјежбање.

Број: 904/2024

Датум: 02.04.2024.

 ДИРЕКТОР

 \_\_\_\_\_\_\_\_\_\_\_\_\_\_\_\_\_

 Сузана Иваштанин